TRAMATZESU BANTAXERI

Su sciȃu mannu m'appartenidi
ca m'at biu nasciduru,
su sciȃdeddu mi sovenidi
in tempus pru maduru.

Est bella bidda nosta,
est bella totu intera,
est istèrria  a mesu costa
pro d-onnya primavera.

Sa genti chi si bantada 
de essi in su sciȃdeddu
sa boxi si stramancada,
no teni mancu fueddu.
 
Pro totu is bantaxeris
de su sciȃu mannu
mi parinti sciodderis
de spadula po iscannu. 

Su frumi chi dha trassada
in dusu dh'at pratzìda,
sa genti chi tragallada
de sciolorius dh'at boccìda.

Is competizionis
de is lembus de is bisciȃus
 no lassada arrajonis
ni mancu me is pru sȃus.

Sa bidda nosta intera 
est de d-onnya fillu chi dhu est nascìdu.
No importa sa manera
o in calli sciȃu at pascìdu.

Importa su rispettu 
d-onnya caminera
po dimostrai s'affettu
po sa bidda intera.

Cusano Milanino 24 Maggio 2011